આમ તો વાઈબ્રન્ટ ગુજરાત સ‌િમટ-૨૦૧૭ અંતર્ગત શહેરમાં મહાનુભાવોની અવરજવર ધરાવતા રસ્તાઓના નવીનીકરણ પાછળ મ્યુનિસિપલ તિજોરીમાંથી બે કરોડ ખર્ચાઈ રહ્યા છે. સર્કલની મરામત, વીજ‍ળીના થાંભલાને રંગકામ, રસ્તાઓ ઉપરની ગ્રિલની મરામત તેમજ સંબંધિત બીઆરટીએસ રૂટના કો‌િરડોરનું સુશોભન વગેરે પાછળ પણ પાણીની જેમ પૈસા ખર્ચાઈ રહ્યા છે. અગાઉની સ‌િમટની જેમ આગામી સ‌િમટમાં પણ દેશ-વિદેશના મહાનુભાવો શહેરની આલિશાન હોટલોમાં ઊતરશે તેમજ રિવરફ્રન્ટ, કાંકરિયાની મુલાકાત લેશે અને બીઆરટીએસની મુસાફરી કરશે. આ મહાનુભાવો માટે અમદાવાદ પણ હંમેશની જેમ આકર્ષણનું કેન્દ્ર બનવાનું હોઈ મ્યુનિસિપલ સત્તાવાળાઓ દોડતા થઈ જાય તે સાવ સ્વાભાવિક બાબત છે, પરંતુ સોનાની થાળી બનાવવા નીકળેલા તંત્ર માટે લારી-ગલ્લા મેખ બન્યા છે.